POPLAVA U ZAGREBU 1964.

Mnogi od nas se vole odmoriti ili rekreirati na prostoru uz rijeku Savu, koja obavija i naš kvart. No, sve do nedavno ona je znala pokazati i svoju opasnu stranu. To se posebno snažno pokazalo tokom katastrofalne poplave koja je zadesila naš grad prije 46 godina, u noći s 25. na 26. listopad 1964. godine. U jednoj od najvećih prirodnih katastrofa u njegovoj povijesti trećina Zagreba je poplavljena, uništene su tisuće zgrada a poplava je odnijela i 17 ljudskih života. Poplava se snažno urezala u pamćenje Zagrepčana i Zagrepčanki pa pokušajte o njoj popričati s bakama, djedovima, starijim susjedima....Prisjećanju može pomoći i kratki film na <https://www.youtube.com/watch?v=OOV8Kq1wWZI>

Kako bi se spriječila slična katastrofa u budućnosti nakon poplave su izvedeni hidrotehnički radovi (izgradnja nasipa, kanala i retencija).